2002R2273 — FI — 27.04.2007 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

KOMISSION ASETUS (EY) N:o 2273/2002,

annettu 19 päivänä joulukuuta 2002,

neuvoston asetuksen (EY) N:o 1254/1999 soveltamista koskevista yksityiskohtaisista säännöistä eräiden nautojen yhteisön edustavilla markkinoilla todettuja hintoja koskevan selvityksen osalta







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999 ( 1 ), sellaisena kuin se on viimeksi muutettuna komission asetuksella (EY) N:o 2345/2001 ( 2 ), ja erityisesti sen 41 artiklan, sekä katsoo seuraavaa: (1) Täysikasvuisten nautojen yhteisön edustavilla markkinoilla todettujen hintojen määrittämisestä ja eräiden muiden nautaluokkien hintaselvityksestä yhteisössä 14 päivänä joulukuuta 1998 annetussa komission asetuksessa (EY) N:o 2705/98 ( 3 ), sellaisena kuin se on muutettuna asetuksella (EY) N:o 1156/2000 ( 4 ), säädetään eri nautaluokkien hintojen noteerauksesta kunkin jäsenvaltion edustavilla markkinoilla markkinahintojen kehityksen toteamiseksi. Viimeaikaisen markkinakehityksen perusteella ja erityisesti sen vuoksi, että täysikasvuisten elävien nautojen kaupan pitäminen on menettänyt paljon merkitystään ja suurimmassa osassa jäsenvaltioista ei ole enää näiden eläinten edustavia markkinoita, komissiolle ei ole enää tarpeen antaa tiedoksi täysikasvuisten nautojen hintoja naudanlihamarkkinoiden kehityksen seuraamiseksi. Jäsenvaltiot voivat kuitenkin antaa tiedoksi tällaiset niiden edustavilla markkinoilla todetut hinnat. (2) Muiden nautaluokkien kuin täysikasvuisten nautojen yhteisön markkinoiden kehityksen seuraamiseksi olisi säädettävä iältään kahdeksasta päivästä neljään viikkoon olevien urospuolisten vasikoiden, urospuolisen lihakarjan ja teurasvasikoiden hintoja koskevasta selvityksestä. Olisi vahvistettava yksityiskohtaiset säännöt tiedoista, jotka on esitettävä hintaselvitystä varten näiden nautaluokkien osalta. (3) Yhteisön edustavilla markkinoilla noteerattu hinta voidaan vahvistaa kyseisten nautojen kunkin jäsenvaltion edustavilla markkinoilla todettujen hintojen keskiarvon tasolle. Tämä keskiarvo on painotettava kunkin jäsenvaltion nautakarjan suhteellista määrää ilmaisevilla kertoimilla jokaisen viiteajanjaksona kaupan pidetyn luokan osalta. (4) Kunkin jäsenvaltion edustavat markkinat olisi valittava edellisten vuosien aikana saadun kokemuksen perusteella. Jos jäsenvaltiossa on useita edustavia markkinoita, huomioon olisi otettava eri markkinoilla todettujen noteerausten aritmeettinen keskiarvo. (5) Jäsenvaltiot saattavat joutua eläinlääkinnällisistä tai terveyden suojelua koskevista syistä toteuttamaan noteerauksiin vaikuttavia toimenpiteitä. Noteerattaessa markkinahintoja tällaisessa tilanteessa ei ole aina perusteltua ottaa huomioon noteerauksia, jotka eivät heijasta markkinoiden tavanomaista suuntausta. Tämän vuoksi olisi säädettävä perusteista, joiden avulla komissio voi ottaa huomioon tämän tilanteen. (6) Olisi säädettävä, että viikoittaiset hinnat toimitetaan komissiolle sähköisillä tiedonsiirtovälineillä, joista komissio sopii myöhemmin. (7) Asetus (EY) N:o 2705/98 olisi vastaavasti kumottava. (8) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

1. Iältään kahdeksasta päivästä neljään viikkoon olevien urospuolisten vasikoiden yhteisön keskihinnan vasikkaa kohden on oltava yhtä suuri kuin nautojen kyseisen tuotantotyypin osalta edustavien jäsenvaltioiden pääasiallisilla markkinoilla noteerattujen hintojen keskiarvo, joka on painotettu liitteessä I olevassa A osassa vahvistetuilla kertoimilla. Kertoimet vahvistetaan yhteisön lypsylehmämäärän perusteella.

2. Edellä 1 kohdassa tarkoitettujen nautojen hintojen, jotka noteerataan kunkin kyseisen jäsenvaltion yksillä tai useammilla edustavilla markkinoilla, on oltava yhtä suuria kuin samassa tukkukaupan vaiheessa kyseisessä jäsenvaltiossa seitsemän päivän aikana kyseisten nautojen osalta noteerattujen arvonlisäverottomien hintojen keskiarvo, joka on painotettu kunkin rodun tai laadun suhteellisen merkityksen ilmaisevilla kertoimilla. Painotuskertoimet vahvistetaan liitteessä I olevissa B—H osissa.

3. Kyseisten jäsenvaltioiden on annettava viimeistään kunkin viikon torstaina kello 12.00 komissiolle tiedoksi 1 kohdassa tarkoitettujen nautojen noteeraukset, jotka on todettu tiedoksiantoa edeltävien seitsemän päivän aikana jäsenvaltioiden markkinoilla.

2 artikla

1. Iältään keskimäärin 6—12 kuukautta olevan urospuolisen lihakarjan, jonka paino on enintään 300 kilogrammaa, yhteisön keskihinnan elopainokiloa kohti on oltava yhtä suuri kuin edellä tarkoitettujen nautojen kyseisen tuotantotyypin osalta edustavien jäsenvaltioiden pääasiallisilla markkinoilla noteerattujen hintojen keskiarvo, joka on painotettu liitteessä II olevassa A osassa vahvistetuilla kertoimilla. Kertoimet vahvistetaan yhteisön emolehmämäärän perusteella.

2. Edellä 1 kohdassa tarkoitettujen nautojen hintojen, jotka noteerataan kunkin kyseisen jäsenvaltion yksillä tai useammilla edustavilla markkinoilla, on oltava yhtä suuria kuin samassa tukkukaupan vaiheessa kyseisessä jäsenvaltiossa seitsemän päivän aikana kyseisten nautojen osalta noteerattujen arvonlisäverottomien hintojen keskiarvo, joka on painotettu kunkin rodun tai laadun suhteellisen merkityksen ilmaisevilla kertoimilla. Painotuskertoimet vahvistetaan liitteessä II olevissa B—F osissa.

3. Kyseisten jäsenvaltioiden on annettava viimeistään kunkin viikon torstaina kello 12.00 komissiolle tiedoksi 1 kohdassa tarkoitettujen nautojen noteeraukset, jotka on todettu tiedoksiantoa edeltävien seitsemän päivän aikana jäsenvaltioiden markkinoilla.

3 artikla

1. Pääasiassa maidolla tai maitovalmisteilla ruokittujen ja arviolta kuuden kuukauden iässä teurastettujen teurasvasikoiden yhteisön keskihinnan 100:a kilogrammaa teuraspainoa kohden ilmaistuna on oltava yhtä suuri kuin edellä tarkoitettujen nautojen kyseisen tuotantotyypin osalta edustavien jäsenvaltioiden pääasiallisilla markkinoilla todettujen hintojen keskiarvo, joka on painotettu liitteessä III olevassa A kohdassa vahvistetuilla kertoimilla. Kertoimet vahvistetaan yhteisön vasikoiden nettotuotantoa (teurastuksia) koskevien tietojen perusteella.

2. Edellä 1 kohdassa tarkoitettujen nautojen hintojen, jotka noteerataan kyseisten jäsenvaltioiden yhdessä tai useammassa noteerauskeskuksessa, on oltava yhtä suuria kuin teurastamoon vietäessä kyseisessä jäsenvaltiossa seitsemän päivän aikana kyseisten nautojen osalta noteerattujen arvonlisäverottomien hintojen keskiarvo, joka on painotettu tapauksen mukaan kunkin laadun suhteellisen merkityksen ilmaisevilla kertoimilla. Painotuskertoimet vahvistetaan liitteessä III olevissa B—E osissa.

3. Kyseisten jäsenvaltioiden on annettava viimeistään kunkin viikon torstaina kello 12.00 komissiolle tiedoksi 1 kohdassa tarkoitettujen naudanruhojen noteeraukset, jotka on todettu tiedoksiantoa edeltävien seitsemän päivän aikana jäsenvaltioiden noteerauskeskuksissa.

4 artikla

Jos jäsenvaltiossa toteutetaan eläinlääkinnällisistä tai terveyden suojelua koskevista syistä niiden markkinoilla todettujen noteerausten tavanomaiseen kehitykseen vaikuttavia toimenpiteitä, komissio voi antaa jäsenvaltiolle luvan joko jättää ottamatta huomioon kyseisillä markkinoilla todetut noteeraukset tai käyttää kyseisillä markkinoilla ennen kyseisten toimenpiteiden täytäntöönpanoa todettuja viimeisiä noteerauksia.

5 artikla

Jäsenvaltioiden on käytettävä komission hyväksymiä sähköisiä tiedonsiirtovälineitä 1 artiklan 3 kohdassa, 2 artiklan 3 kohdassa ja 3 artiklan 3 kohdassa tarkoitettujen tiedonantojen tekemisessä viimeistään 30 päivänä kesäkuuta 2003.

6 artikla

Jos jäsenvaltioiden alueella on täysikasvuisten nautojen edustavat markkinat, jäsenvaltiot voivat antaa täysikasvuisten nautojen hinnat tiedoksi seuraavien säännösten mukaisesti:

— täysikasvuisten nautojen hinta edustavilla markkinoilla on täysikasvuisten nautojen ja niiden lihan eri luokkien ja laatujen osalta todettujen hintojen keskiarvo painotettuna kunkin luokan ja laadun suhteellisen merkityksen ilmaisevilla kertoimilla, kun hinnat on todettu seitsemän päivän aikana ennen tiedonannon antamista jäsenvaltiossa samassa tukkukaupan vaiheessa,

— jos jäsenvaltiossa on useita edustavia markkinoita, jokaisen luokan hinta on kaikilla näillä markkinoilla noteerattujen hintojen aritmeettinen keskiarvo. Jos markkinoita pidetään useasti ensimmäisessä luetelmakohdassa tarkoitettujen seitsemän päivän aikana, jokaisen luokan hinta on jokaisena markkinapäivänä samoilla markkinoilla noteerattujen hintojen aritmeettinen keskiarvo. Jos jollakin tietyllä viikolla hintaa ei noteerata joillakin tietyillä markkinoilla ja jonkin tietyn luokan osalta, kyseisen jäsenvaltion kyseisen luokan hinta on muiden markkinoiden aritmeettinen keskiarvo.

7 artikla

Kumotaan asetus (EY) N:o 2705/98 1 päivästä tammikuuta 2003.

8 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivänä tammikuuta 2003 alkavasta viikosta noteerattuihin hintoihin.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Iältään kahdeksasta päivästä neljään viikkoon olevien urospuolisten vasikoiden hintaselvitys

A. PAINOTUSKERTOIMET







Saksa: 26,5 Espanja: 6,8 Ranska: 24,4 Irlanti: 7,3 Italia: 12,5 Alankomaat: 9,1 Yhdistynyt kuningaskunta: 13,4

B. SAKSA

1. Edustavat markkinat

Kun julkisia markkinoita ei ole, viralliset laitokset, viljelijöiden osuuskunnat ja viljelijöiden liitot noteeraavat hinnat.

2. Laadut ja kertoimet







Laadut Painotuskertoimet — Schwarzbunte Bullenkälber 35,4 — Rotbunte Bullenkälber 5,4 — Kreuzungskälber zur Mast (Bullenkälber) 3,4 — Fleckvieh 44,8 — Braunvieh 11,0

C. ESPANJA

1. Edustavat markkinat

Torrelavega (Cantabria), Santiago de Compostela (Galicia), Pola de Siero (Asturias), León (Castilla y León)

2. Laadut ja kertoimet







Laadut Painotuskertoimet Descalostrados: — Tipo frisón, calidad buena 50 — Tipo cruzado, calidad buena 50

D. RANSKA

1. Edustavat markkinat

Rethel, Dijon, Rabastens, Lezay, Lyon, Agen, Le Cateau, Sancoins, Château-Gonthier, Saint-Étienne

2. Laadut ja kertoimet







Laadut Painotuskertoimet — Veaux mâles croisés de bonne conformation, destinés à l'élevage, type léger 30 — Veaux mâles de races laitières d'assez bonne conformation destinés à l'engraissement 70

E. IRLANTI

▼M2

1. Edustavat markkinat

Vähintään kahdet markkinat

▼B

2. Laadut ja kertoimet







Laadut Painotuskertoimet — Dairy male rearing calves 50 — Beef male rearing calves 50

F. ITALIA

1. Edustavat markkinat

a) Modena, Vicenza

b) Tuontimarkkinoilla noteeratut hinnat

2. Laadut ja kertoimet







Laadut Painotuskertoimet — Urospuoliset vasikat (vitelli), kaikki alkuperät 55 — Urospuoliset vaskat, lihakarjarotu, kaikki alkuperät 45

G. ALANKOMAAT

1. Edustavat markkinat

Leeuwarden, Purmerend, Utrecht

▼M1

2. Laadut ja kertoimet







Laadut Painotuskertoimet Nuchtere stierkalveren voor de mesterij, 1e kwaliteit — Zwartbont 60 — Roodbont 25 — Vleesras 15

▼B

H. YHDISTYNYT KUNINGASKUNTA

1. Edustavat markkinat

Markkinoita noin 35 (Englanti ja Wales)

▼M1

2. Laadut ja kertoimet







Laadut Painotuskertoimet Rearing calves — from dairy bulls 56 — from beef bulls 44

▼B









LIITE II

Iältään kuudesta kahteentoista kuukautta olevan lihakarjan, jonka elopaino on enintään 300 kg, hintaselvitys

A. PAINOTUSKERTOIMET







Espanja: 19,4 Ranska: 43,8 Irlanti: 11,9 Italia: 6,6 Yhdistynyt kuningaskunta: 18,3

B. ESPANJA

1. Edustavat markkinat

Salamanca (Castilla y León)

Talavera (Castilla-La Mancha)

2. Laadut ja kertoimet







Laadut Painotuskertoimet Pasteros: — Tipo cruzado 65 — Tipo país 35

C. RANSKA

1. Edustavat markkinat

Limoges, Clermont-Ferrand, Dijon

▼M1

2. Laadut ja kertoimet







Laadut Painotuskertoimet Race charolaise de conformation U 35 Race charolaise de conformation R 35 Race limousine de conformation U 30

▼B

D. IRLANTI

▼M2

1. Edustavat markkinat

Vähintään kahdet markkinat

▼B

2. Laadut ja kertoimet







Laadut Painotuskertoimet Weanling steers and yearling steers: — from the dairy type 50 — from the beef type 50

E. ITALIA

1. Edustavat markkinat

a) Modena, Parma, Montichiari

b) Tuontimarkkinoilla noteeratut hinnat

2. Laadut ja kertoimet







Laadut Painotuskertoimet Nuoret vasikat (vitelli), maitokarjarotu 50 Nuoret vasikat (vitelli), lihakarjarotu 50

F. YHDISTYNYT KUNINGASKUNTA

1. Edustavat markkinat

Markkinoita noin 35 (Englanti ja Wales)

▼M1

2. Laadut ja kertoimet







Laadut Painotuskertoimet — Dairy yearling steers 10 — Beef yearling steers 90

▼B









LIITE III

Noin kuuden kuukauden iässä teurastettujen teurasvasikoiden hintaselvitys

A. PAINOTUSKERTOIMET







Belgia: 6,2 Ranska: 41,9 Italia: 24,0 Alankomaat: 27,9

B. BELGIA

1. Noteerauskeskukset (teurastamot)

Antwerpenin ja Limburgin maakunnat

▼M1

2. Laadut

Veaux blancs, moyenne des types commerciaux ”extra”, ”blanc bleu”, ”pie rouge” et ”pie noire”.

▼B

C. RANSKA

1. Noteerauskeskukset

Sud-Ouestin, Centren, Centre-Est/Estin, Nord/Nord-Ouestin ja Ouestin alueiden pariteettikomiteat

2. Laadut

Juottovasikat, kaikki laatuluokat E, U, R ja O

D. ITALIA

1. Noteerauskeskukset (teurastamot)

Modena

2. Laadut

Juottovasikat (Carne bianca)

E. ALANKOMAAT

1. Noteerauskeskukset (teurastamot)

Apeldoorn, Nieuwerkerk a/d Ijssel, Den Bosch, Aalten, Leeuwarden

2. Laadut ja kertoimet







Laadut Painotuskertoimet Vleeskalveren: — zwartbont type: 65 — roodbont type: 35 Kaikki laatuluokat